b'\n_START_ARTICLE_\nOptinis kaupinimas\n_START_PARAGRAPH_\nLazerio kaupinimas yra fizikinis procesas, kuriuo metu i\xc5\xa1orinio \xc5\xa1altinio (dar vadinamo kaupinimo) energija yra perduodama lazerio aktyviajai terpei. I\xc5\xa1orinio \xc5\xa1altinio energija yra sugeriama terp\xc4\x97je, kurios atomai sugerties metu yra su\xc5\xbeadinami. Kuomet daleli\xc5\xb3 kiekis su\xc5\xbeadintoje b\xc5\xabsenoje vir\xc5\xa1ija daleli\xc5\xb3 skai\xc4\x8di\xc5\xb3 pagrindin\xc4\x97je arba ma\xc5\xbeiau su\xc5\xbeadintoje b\xc5\xabsenoje yra pasiekiama u\xc5\xbepildos apgr\xc4\x85\xc5\xbea. \xc5\xa0iomis s\xc4\x85lygomis priverstinis spinduliavimas tampa dominuojan\xc4\x8diu su\xc5\xbeadintos terp\xc4\x97s relaksacijos mechanizmu ir aktyviojoje terp\xc4\x97je vyksta lazerin\xc4\x97 generacija arba optinis stiprinimas. Lazerio kaupinimo galia turi b\xc5\xabti didesn\xc4\x97 negu lazerin\xc4\x97s generacijos slenkstin\xc4\x97 energija. Nuostoliai optiniame rezonatoriuje taip pat lemia lazerio kaupinimo kritin\xc4\x99 gali\xc4\x85._NEWLINE_B\xc5\xabdingiausi lazerio kaupinimo mechanizmai yra \xc5\xa1viesa arba elektros srov\xc4\x97. Sutinkami ir egzotiniai kaupinimo mechanizmai, tokie kaip chemin\xc4\x97s arba branduolin\xc4\x97s reakcijos.'